LV ECB -PUBLIC 
 
 
EIROPAS CENTRĀLĀS BANKAS ATZINUMS  
(2013. gada 21. augusts ) 
par euro banknošu un monētu apstrādi un laišanu otrreizējā apgrozībā  
(CON/2013/ 65) 
 
Ievads un juridiskais pamats  
Eiropas Centrālā banka (ECB) 2013. gada 16.  jūlijā saņēma Latvijas Bankas lūgumu sni egt atzinumu par 
noteikumu projektu par euro banknošu un monētu apstrādi un laišanu otrreizējā apgrozībā (tālāk tekstā – 
''noteikumu projekts'').  
ECB kompetence sniegt atzinumu pamatojas uz Līguma par Eiropas Savienības darbību 127. panta 
4. punktu un 282. panta 5.  punktu un Padomes 1998. gada 29. jūnija Lēmuma 98/415/EK par valstu 
iestāžu apspriešanos ar Eiropas Centrālo banku par tiesību aktu projektiem1 2. panta 1. punkta pirmo, otro 
un trešo ievilkumu, jo noteikumu projekts attiecas uz valūtas lietām, m aksāšanas līdzekļiem un Latvijas 
Banku. ECB Padome šo atzinumu ir pieņēmusi saskaņā ar Eiropas Centrālās bankas Reglamenta 
17.5. panta pirmo teikumu.  
 
1.  Noteikumu projekta mērķis  
1.1 Noteikumu projekta galvenais mērķis ir ieviest Padomes 2001. gada 28. j ūnija Regulu (EK) 
Nr. 1338/2001, ar kuru paredz pasākumus, kas vajadzīgi euro aizsardzībai pret viltošanu2, Eiropas 
Parlamenta un Padomes 2010. gada 15. decembra Regulu (ES) Nr. 1210/2010 par euro monētu 
autentiskuma noteikšanu un rīkošanos ar apgrozībā nederīgām euro monētām3 un ECB 2010. gada 
16. septembra Lēmumu ECB/2010/14 par euro banknošu autentiskuma un derīguma pārbaudi, kā 
arī to laišanu otrreizējā apgrozībā4.  
1.2 Šajā sakarā noteikumu projekts cita starpā nosaka komersantu, kas veic euro banknošu  un monētu 
apstrādi un laišanu otrreizējā apgrozībā, reģistrācijas un darbības kontroles kārtību, prasības euro 
banknošu un monētu apstrādes iekārtām un euro banknošu apstrādes kvalitātei un pārskatu par 
izmantotajām euro banknošu un monētu apstrādes iekār tām un ar tām apstrādāto euro banknošu un 
monētu iesniegšanas kārtību.  
 
                                                 
1  OV L 189, 3.7.1998., 42.  lpp. 
2  OV L 181, 4.7.2001., 6.  lpp. 
3  OV L 339, 22.12.2010., 1.  lpp. 
4  OV L 267, 9.10.2010., 1.  lpp. 
ECB -PUBLIC  
2 2. Vispārīgi apsvērumi  
2.1 Noteikumu projekts nosaka skaidrās naudas apstrādes iestādes pienākumus, un tā mērķis ir 
nodrošināt euro banknošu un monētu kā maksāšanas līdzekļa integritāti. ECB kopumā atzinīgi 
vērtē noteikumu projektu un ir pārliecināta, ka tie nodrošinās apgrozībā esošo euro banknošu un 
monētu saglabāšanu, kā arī sabiedrības uzticību euro banknotēm un monētām.  
2.2 ECB uzskata, ka ir būtiski, ka ikviens tiesību akta projekts izskaidro Savienības tiesību aktu prioritāti un tiešo piemērojamību attiecībā uz euro banknošu un monētu autentiskumu un uz 
apgrozībai nederīgo euro banknošu un monētu apstrādi. Konsekvences dēļ ECB atbalsta tiešās 
atsauces uz Regulu (EK) Nr. 1338/2001, Regulu (ES) Nr. 1210/2010 un Lēmumu ECB/2010/14, vai arī šo tiesību aktu noteikumu atveidošanu bez jebkādām izmaiņām vai grozījumiem.  
2.3 Turklāt, lai arī valstu iestādēm oficiāli nav jākonsultējas ar ECB par dalībvalsts pienākumu ieviešanu,  veicot pasākumus, kas nepieciešami, lai nodrošinātu, ka Regulas (EK) No. 1338/2001 
noteikumu pārkāpumu gadījumā tiek piemērotas efektīvas, samērīgas un preventīvas sankcijas, ECB uzskata, ka ir lietderīgi, ciktāl iespējams un ievērojot nacionālās īpatnība s, visā Eiropas 
Savienībā saskaņot nacionālos pasākumus, ar kuriem ievieš iepriekš minētos pienākumus
5. 
 
3. Īpaši apsvērumi  
3.1 Noteikumu projekta 2.- 4. pielikums ir sagatavoti, pamatojoties uz Lēmuma ECB/2010/14 I un III 
pielikumu un 1. papildinājumu. ECB  atzīmē, ka Lēmums ECB/2010/14 ar tā pielikumiem un 
papildinājumiem ir grozīts ar 2012. gada 7. septembra Lēmumu ECB/2012/19, ar ko groza 
Lēmumu ECB/2010/14 par euro banknošu autentiskuma un derīguma pārbaudi, kā arī to atkārtotu 
laišanu apgrozībā6, un šie m grozījumiem jābūt atspoguļotiem noteikumu projektā un it īpaši to 
pielikumos. ECB tālāk atzīmē, ka noteikumu projekts neatspoguļo Lēmuma ECB/2010/14 IIa un 
IIb pielikumu noteikumus, kuri jāievieš, lai nodrošinātu klienta darbinātajās un operatora apkalpotajās iekārtās veiktās euro banknošu klasifikācijas un apstrādes kritērijus.
 
3.2 Noteikumu projekta 29. un 30. punktā ir konkrēta atsauce uz skaidrās naudas apstrādes IT sistēmām ( CashSSP  un One Gate ), un tādējādi šķietami tiek ierobežots izmantojamo tehno loģiju 
klāsts. Šie punkti jāpārstrādā, lai izvairītos no atsaucēm uz konkrētiem instrumentiem.  
 
Šo atzinumu publicēs ECB interneta vietnē. 
 
 
Frankfurtē pie Mainas, 2013. gada 21. augustā . 
[para kstīts]  
ECB vice prezidents  
Vítor CONSTÂNCIO  
                                                 
5  Atzinuma CON/2011/105 2.4.  punkts.  
6  OV L 253, 20.9.2012., 19.  lpp.